cyanic-selkie/wikianc huggingface dataset:
סיפוח חצי האי קרים (2014)
רקע היסטורי
במשך מאות שנים התגוררו בחצי האי הטטרים של קרים, עם טוראני מוסלמי. ב-1783 סיפחה האימפריה הרוסית את האזור ופירקה את חאנות קרים. לאחר המהפכה הבולשביקית, באוקטובר 1921, הוקמה הרפובליקה האוטונומית של קרים כחלק מהרפובליקה הרוסית הסובייטית, אשר יחד עם רפובליקות סובייטיות נוספות הקימו את ברית המועצות. במסגרת מעמד זה, נהנו הטטרים מעצמאות תרבותית.
ניוקאסל יונייטד
המועדון היה בבעלות מייק אשלי משנת 2007 עד 2021, שהחליף את סר ג'ון הול. המועדון הוא המועדון ה-17 בעולם במונחי הכנסות שנתיות, והניב 169.3 מיליון אירו בשנת 2015. בשנת 1999, היה מועדון הכדורגל החמישי בעולם, והשני באנגליה אחרי מנצ'סטר יונייטד מבחינת גודל ההכנסות. ב־7 באוקטובר 2021, המועדון נקנה תמורת 300 מיליון ליש"ט על ידי קונסורציום בראשות קרן העושר הריבונית של ממשלת ערב הסעודית, קרן ההשקעות הציבורית. הרכישה הפכה את ניוקאסל למועדון העשיר ביותר בפרמיירליג האנגלי.
סגל נוכחי
(קפטן שני)
גאיוס מוקיוס סקבולה
דמותו
מוקיוס נתפס והצהיר: "אני גאיוס מוקיוס, אזרח רומי, באתי לכאן להרוג את אויבי, ואני מוכן למות כפי שאני מוכן להרוג. אנו הרומאים פועלים באומץ וסובלים באומץ." בנוסף, הוא אמר שהוא הראשון מתוך 300 רומאים צעירים שמוכנים לחרף את נפשם במטרה להרוג את המלך האטרוסקי.
הנס לאוולד
יחסי אובייקט
רק לאחר תהליך זה הוא משייך אובייקטים מסוימים אליו ואובייקטים אחרים לסובבים אותו. לדוגמה, אם בוחנים מנקודת מבט זאת תכונות אופי, ניתן להניח שאדם נולד עם כל קשת התכונות, אך עם התפתחות העצמי, האדם משייך תכונה מסוימת לעצמו ואחרת לאחר.
טיוורוב
יהודי טיוורוב
עם העברת העיירה לחבל טרנסניסטריה הרומני בספטמבר 1941, ריכזו הגרמנים והאוקראינים את יהודיה בבית הכנסת המקומי, תוך ירי באטיים מביניהם. משם נלקחו כ-400 יהודים במשאיות למתחם של בית חרושת, ונרצחו בו בבורות ירי.
קולטן אזעקה
קולטן אזעקה או נוציצפטור (nociceptor) הוא קולטן תחושתי השולח שדר לתחושת כאב, כתגובה לגירוי שעלול לפגוע ברקמה. הנוציצפטור נמצא בקצה נוירון סנסורי שמגיב לגירוי בעוצמה חריגה, ושולח שדר של למערכת העצבים המרכזית, לחוט השדרה ולמוח. תהליך זה נקרא nocicepion. הנוציצפטורים בדרך כלל שקטים ואינם מושפעים מגירויים שגרתיים. כאשר ישנו גירוי שעלול להוות סכנה לגוף, כגון: דקירה מחפץ חד, כימיקל מסוכן או טמפרטורה קיצונית, הקולטנים גורמים לתחילת תהליך אשר יגרום להפעלת רפלקס הגנה מתאים.
סטארדאסט
הגשושית סטארדסט טסה בקרבתו של השביט וילד 2 ב־2 בינואר 2004. במהלך טיסתה היא אספה דוגמיות אבק מזנב השביט וצילמה תמונות מפורטות של הגרעין הקרחוני שלו. סטארדסט נחתה ב־15 בינואר 2006 במישור המלח הגדול ביוטה ליד בסיס הצבא האמריקני פרובינג גראונד. זהו הניסיון המוצלח הראשון לאסוף חומר כלשהו מעבר למסלול הירח ולהחזירו לכדור־הארץ. החומר שנאסף לא השתנה מאז ראשית היווצרות מערכת השמש לפני 4.5 מיליארד שנה. הגשושית טסה במהירות של 46,446 קמ"ש במהלך כניסתה לאטמוספירה, ובכך הפכה לעצם המהיר ביותר מעשה ידי אדם.
זאק אפל
2018
באליפות הפאן פסיפיק בשחייה שנערכה בטוקיו, יפן באוגוסט 2018 זכה אפל במדליית זהב במשחה לשיחים 4x200 מטר חופשי בתוצאה של 7:04.36 דקות, לפני אוסטרליה (7:04.70 דקות) ויפן (7:08.07 דקות). כשחיין שלישי הוא קבע ב"זינוק שליחים" תוצאה של 1:46.20 דקות וסיים במקום חמישי במשחה ל-100 מטר חופשי בתוצאה של 48.47 שניות. בשלב המוקדמות הוא קבע תוצאה של 48.05 שניות, ועלה ראשון למשחה הגמר. התוצאה שקבע הייתה השנייה בטיבה באליפות. בשני משחים הוא סיים במקום עשירי, במשחה ל-50 מטר חופשי בתוצאה של 22.30 שניות ובמשחה ל-200 מטר חופשי בתוצאה של 1:46.78 דקות, בשלב המוקדמות הוא קבע שיא אישי חדש של 1:46.56 דקות. נוסף לכך, הוא שחה במשחה שליחים 4x100 מטר אך הרביעייה האמריקאית פסלה.
יעקב אליאב
ילדותו ונעוריו
יעקב אליאב נולד בעיר ליסיצ'נסק שברוסיה ב-5 בספטמבר 1917 ועלה עם הוריו, ירחמיאל לבשטיין ובתיה לבית אורקין, לארץ ישראל ב-1925, בגיל 7. הוא למד בבית הספר היסודי "אחד העם" בתל אביב וסיים את לימודיו בבית הספר הגימנסיה הרצליה. מאוחר יותר קיבל תעודת הסמכה בכימיה תעשייתית מטעם המכון הבריטי בירושלים וקיבל תואר בוגר במדע המדינה מהאוניברסיטה העברית.
ההצטרפות ללח"י
בסתיו 1940 נמנה יעקב אליאב עם מייסדי לח"י, ושימש כמפקד המחוזות ירושלים וחיפה. היה קצין תכנון, הדרכה ומבצעים ארצי, וחבר מפקדת לח"י - המפקדה האחרונה בראשותו של אברהם שטרן (יאיר). פעילותו במפקדת לח"י נמשכה עד פציעתו ב-17 בינואר 1942. באותו יום פרץ קצין הבולשת הבריטית ג'פרי מורטון לחדר ברחוב דיזנגוף 30 בתל אביב, לאחר שהמיקום הוסגר כבעל פעילות חשודה. שני חברי לח"י אברהם אמפר וזליג ז'אק, שהיו בחדר, נהרגו. משה סבוראי נפצע. אליאב ניסה להימלט כשהוא משתלשל מהקומה השלישית על מרזב הביוב, אך נורה ונפצע תוך כדי מנוסה. הוא אושפז בבית חולים ביפו. כעבור שבועיים הוא הובא לחדר המתים של בית החולים בו אושפז, ומורטון הראה לו את גופתו של מפקד הלח"י, אברהם שטרן (יאיר), שנורה למוות על ידיו שעה קלה קודם לכן. חודשים אחדים לאחר מכן נדון אליאב בגין החזקת נשק למאסר עולם שהומר בהמשך לעשר שנות מאסר. ב-24 בדצמבר 1943 הוא ביצע בריחה נועזת מבית הסוהר המרכזי בירושלים, ואף על פי שהוקצב פרס כספי על ראשו והוא היה בין ראשי המבוקשים, לא נתפס אליאב על ידי שלטנות המנדט הבריטי עד עזיבתם.
לדאק
אורח החיים בלדאק
רוב תושבי לדאק מתגוררים בכפרים קטנים המפוזרים בחבל, ועיסוקם העיקרי הוא בחקלאות. האקלים הקשה, העונה החקלאית הקצרה הנמשכת חודשים ספורים בלבד, ומיעוט הקרקעות והמדרונות התלולים, מגבילים מאוד את האפשרויות החקלאיות ומחייבים את החקלאים להתאים את הגידולים לתנאי הטבע בחבל. את הגידולים החקלאיים מגדלים בעיקר באפיקי נחלים, שם אפשר למצוא אדמת סחף הראויה לעיבוד חקלאי, ועל מדרגות חקלאיות רחבות (טרסות), הנבנות בעבודת ידיים קשה. בין הגידולים: שעורה כגידול ראשי (בשל עמידותה בטמפרטורות נמוכות), חיטה, כמה סוגי ירקות, ועצי משמש ואגוז שאותם מגדלים באזורים הנמוכים יותר. הגידולים מושקים במי הפלגים, המועברים לכפרים ולשדות באמצעות תעלות.
מוז'דיי
מוז'דיי (ברומנית: Sos de usturoi או mujdei) הוא רוטב שום רומני מתובל, העשוי משיני שום מעוכות ומרוסקות, המעורבב עם מלח ומים. הרוטב די נוזלי וחריף. לעיתים הרוטב כולל שמנת או יוגורט באזורים מסוימים. הרוטב מוגש בדרך כלל: על דג מטוגן, על קבבים רומניים, על עוף בתנור (פויי לה צ'און) וממליגה, ועל כל בשר צלוי.
חוק קנזס נברסקה
חוק קנזס נברסקה (באנגלית: Kansas–Nebraska Act) הוא חוק שנחקק בשנת 1854 בסנאט האמריקני ונחשב כאירוע מעצב בהיסטוריה של ארצות הברית, ובמיוחד בשאלת העבדות בה.
מטרת החוק הייתה להכין ולארגן את הטריטוריות הצפוניות שבשטחי רכישת לואיזיאנה לקראת צירופן כמדינות לאיחוד. החוק נוסח בידי התומכים במדיניות "ריבונות העם", ובראשם הסנאטור הדמוקרטי סטיבן דאגלס. החוק אישר ליישב במימון ממשלתי את הטריטוריות נברסקה וקנזס, וקבע שכל טריטוריה שמבקשת להצטרף לאיחוד תוכל לקבוע בבחירות עצמאיות אם תהיה מדינה המתירה עבדות אם לאו.
קנזס המדממת
אברהם לינקולן, שחוק קנזס נברסקה קומם אותו מאוד כמו גם אירועי הדמים בקנזס, החליט, על פי דבריו, לחזור לפוליטיקה כתוצאה מאירועים אלו.
חיסון לכלבת
חיסון כלבת (באנגלית: Rabies vaccine) הוא חיסון למניעת כלבת. ישנם מספר סוגי חיסונים זמינים אשר בטוחים ואפקטיביים לשימוש. חיסונים אלו נועדו למנוע כלבת לפני החשיפה לנגיף, וגם ניתן לחסן זמן מה לאחר החשיפה, כגון לאחר נשיכת כלב או עטלף. החסינות של הגוף לנגיף, נמשכת לתקופה ארוכה ורק לאחר מתן כל מנות החיסון. החיסון בדרך כלל ניתן על ידי זריקה לעור או לשריר. בדרך כלל לאחר החשיפה, החיסון הניתן הוא גלובולין חיסוני של הכלבת. מומלץ להחסן בפני הכלבת לפני חשיפה פוטנציאלית, בעיקר באזורים בהם יש סכנה לחשיפה גבוהה לכלבת. החיסון אפקטיבי גם לבני אדם וגם לבעלי חיים. חיסון כלבים תורם רבות למניעת הפצת המחלה לבני אדם. מיליוני אנשים ברחבי העולם חוסנו נגד כלבת, ומעריכים כי בכל שנה ניצלים בזכות החיסון כ־250 אלף איש. החיסון נמצא ברשימת התרופות החיוניות של ארגון הבריאות העולמי, אשר כוללת את התרופות האפקטיביות והתרופות הבטוחות ביותר במערכת הבריאות.
תופעות לוואי
כיום חיסון הכלבת, יכול להינתן בביטחה לכל קבוצות הגילאים. 35%–45% מהמחוסנים מפתחים אדמומית וכאב לפרק זמן קצר באזור הזרקת החיסון. 5%–15% מפתחים חום, כאבי ראש או בחילות.
נאש דידן
רקע
בעת העתיקה השפה הארמית הייתה השפה הרשמית בכל האזור (סוריה, בבל, אשור ופרס). שפתם של האשורים היא ארמית ודומה מאוד לארמית של יהודי אורמיה בשינויים קלים הנעוצים בניב השונה. בבית הקברות הארמני העתיק באורמיה יש מצבות שעליהן חקוק כתב ארמי לצד סמלי מגן דוד ומנורה.
רודיאנוס
משמעות שמו "האדום" המעיד על טבעו הלוחמני.
קו A של הרכבת התחתית של רומא
קו A (באיטלקית: Linea A) הוא קו רכבת תחתית במערכת הרכבת התחתית של רומא. הקו אשר הוא הקו הראשון שנפתח במערכת בשנת 1980 חוצה את רומא במסלול אלכסוני מצפון לדרום. אורכו של הקו הוא 18 קילומטר ופועלות בו 27 תחנות. הקו מצטלב במרכזו עם קווים B ו- C. הקו מסומן בצבע כתום על מפות הרכבת התחתית והוא הקו העמוס ביותר במערכת עם למעלה מארבע מאות אלף נוסעים מדי יום.
ארווה באזן
ביוגרפיה
הרומן הראשון שלו "צפע בידי" (1948) זכה להצלחה מרובה. הוא המשיך לכתוב במשך כל ימי חייו ופרסם למעלה מעשרים רומנים. הרומן האחרון שלו "היום התשיעי" הופיע ב- 1994.
התאומים קריי
ביוגרפיה
התאומים קריי היו ידועים לשמצה באזור מגוריהם בשל חברותם בכנופיות וביצוע מעשי אלימות. בשנת 1952 היו אמורים להתגייס לצבא, אך ערקו ביום גיוסם ואף תקפו שוטר שניסה לעצור אותם. לאחר תפיסתם, היו בין האסירים האחרונים שנכלאו במצודת לונדון.
ארווה באזן
יצירתו
גם ברומנים אחרים באזן עוסק בבעיות משפחתיות. למרות שהסתכסך עם הוריו, הוא נשאר נאמן לחבל מולדתו המהווה את הרקע לרבים מן הרומנים שלו. הוא כתב גם סיפורים קצרים ומסות ובהן "אני מאמין" (1977).
Brothers in Arms (שיר)
אודות השיר
השיר מדבר על מלחמת פוקלנד שהייתה בעיצומה כאשר נופלר כתב את השיר.
גרסאות כיסוי
במשך השנים, זכה השיר למספר גרסאות כיסוי שבוצעו על ידי אמנים שונים, להלן הבולטים שביניהם:
האמנה נגד עינויים
סוגיות עיקריות של האמנה
סעיף 2.2 לאמנה קובע כי אין נסיבות חריגות כלשהן שיכולות להצדיק עינויים. כולל מלחמה או איום של מלחמה, חוסר יציבות פוליטית, מאבק בטרור או כל מצב חירום.
פשרת מיזורי
ב-1818 ביקשה מיזורי להצטרף לאיחוד כמדינה. עד אותה עת היו באיחוד 22 מדינות, 11 חופשיות מעבדות ו-11 המתירות עבדות, כך שנשמר האיזון בנושא זה. בקשתה של מיזורי להתקבל לאיחוד יצרה חשש מהפרת האיזון.
דושקו איבאנוביץ'
קריירה כמאמן
ב-15 במרץ 2016 חתם לשנה וחצי בחימקי מוסקבה.
קוסה (שפה)
עיצורים
בקוסה יש עיצורים נדירים רבים, מלבד עיצורים ריאתיים, המצויים בכל השפות המדוברות, יש בה 18 עיצורים מצוצים (clicks). בקוסה יש גם עיצורים מסודקים ועיצורים מפונמים.
שם העצם
הטבלה הבאה מציגה את קבוצות שמות העצם קוסה, מסודרות לפי זוגות יחיד-רבים
אגודת השומרים
היסטוריה
חברי האגודה התנגדו לדרך השומר (קבוצת כפר גלעדי) ורצו להקים כפרי רועים כך שהשמירה לא תהיה המשימה היחידה שיש "לכבוש". האגודה קמה על רקע התנכלויות הערבים לרכוש יהודי.
אוסטתיוס הקדוש
למרות זאת הוא נחשב לאחד מארבעה-עשר הקדושים המסייעים ונחשב למסייע בסכסוכים משפחתיים. בנצרות האורתודוקסית הוא עדיין נחשב לקדוש ויום חגו נחגג ב-2 בנובמבר בכנסיות המזרחיות (בכנסיות המערביות: 20 בספטמבר).
פרוז'ני
ביוני 1941 נכבשה העיר בידי הנאצים, ובספטמבר של אותה שנה הוקם גטו אליו הובאו גם אלפי יהודים מביאליסטוק, ומעיירות בסביבת פרוז'ני. בינואר 1943, נשלחו היהודים למחנה ההשמדה אושוויץ, שם נרצחו רובם המוחלט. מתוך כ-10,000 יהודים שנרשמו במיפקד בנובמבר 1942, נותרו ביום השחרור רק כמאתיים.
Your Power
Your Power (בעברית: הכוח שלך) הוא סינגל שהוקלט על ידי הזמרת-יוצרת האמריקאית בילי אייליש. השיר יצא לאור ב-29 באפריל 2021, על ידי חברות התקליטים דארק-רום ואינטרסקופ, כסינגל שלישי מתוך האלבום, Happier Than Ever.
גיג הרבור
העיר גם מוכרת בשם "The Maritime City" (העיר הימית).
גאוגרפיה ואקלים
אזור העיר מיוער וירוק מאוד. האקלים של האזור אפיני למערב מדינת וושינגטון: יש קיץ נעים, יבש, וחמים אך קצר. בסתיו, בחורף, ובאביב גשום מאוד אבל האוקיינוס השקט מונע קיצוניות בטמפרטורות. בגלל זה, לא יורד הרבה שלג בחורף וכמעט אין שרבים בקיץ. טווח הטמפרטורות הוא בין 15-30 מעלות־צלזיוס בקיץ, ובין 0-13 בחורף.
טימו סויני
הוא נבחר לחבר מועצת העיר אספו ב-2000 ולפרלמנט פינלנד ב-2003. בבחירות לפרלמנט האירופי בשנת 2009, הוא זכה במושב בפרלמנט עם החלק הגבוה ביותר מהקולות הפינים (10%), והיה לפיני הראשון בפרלמנט האירופי.
יחסי איחוד האמירויות הערביות–ישראל
יחסי איחוד האמירויות הערביות–ישראל הם היחסים הבליטרליים בין מדינת ישראל לאיחוד האמירויות הערביות. היחסים הדיפלומטיים בין המדינות החלו בסוף שנת 2020, בעקבות הסכמי אברהם.
נירמול וכינון היחסים בין המדינות
ב-6 באוקטובר ביקר שר החוץ גבי אשכנזי בגרמניה ונפגש עם שר החוץ של איחוד האמירויות, עבדאללה בן זאיד בהזמנתו של שר החוץ הגרמני, הייקו מאס. במהלך הביקור, סיירו השניים באנדרטה לזכר השואה בברלין. מדובר בפעם הראשונה בה נציג של מדינה ערבית מסייר באנדרטה לזכר קורבנות השואה.
באפריל 2021, פורסם, ששגרירות האמירויות תשכון בבניין הבורסה לניירות ערך ברחוב אחוזת בית, בתל אביב. ובאותו החודש, במהלך תרגיל "איניוחוס" שנערך ביוון, טסו מטוסי קרב ישראליים במבנה משותף לצד מטוס F16 אמירתי.
שיתוף פעולה כלכלי
ב-3 באוגוסט 2021 הודיעה חברת ראפיד הישראלית שהיא תפתח מטה בדובאי ותגייס אליו 200 עובדים. זו הפעם הראשונה שחברה ישראלית פותחת מטה במדינה ערבית.
בהמשך, החלו להיות משווקות חבילות תיירות של 13 ימים בישראל, ירדן, ואיחוד האמירויות.
בתחום האנרגיה
ב-2 בספטמבר 2021 נחתמה העסקה הגדולה ביותר בתולדות היחסים בין ישראל לאיחוד האמירויות, כאשר חברת דלק מכרה את כל אחזקותיה במאגר הגז תמר, העומדות על 22%, במחיר של יותר ממיליארד דולר לחברת מובדאלה פטרוליום, שנמצאת בבעלות ממשלת אבו דאבי.
טלאל, מלך ירדן
קורות חייו
טלאל מת באיסטנבול בשנת 1972 ונקבר במאוזוליאום המלכותי בעמאן. הוא הותיר אחריו שלושה בנים ובת.
רכס מורוזומי
הקצה הצפוני של הרכס מתנשא מעל המפגש בין קרחון גרסיט, וקרחון רניק.
לקריאה נוספת
• R. L. Oliver, P. R. James, J. B. Jago, Antarctic Earth Science, P 141
בועת הדוט-קום
תקופה זו אופיינה בהיווסדותן של חברות מבוססות-אינטרנט רבות. שילוב של צמיחה מהירה של מחירי המניות, ספקולציות של יחידים לגבי ערכן של המניות, וזמינותם הגדולה של כספי השקעות מקרנות הון סיכון רבות יצרו סביבה שבה רבים מהעסקים הללו דחו מודלים עסקיים רגילים והתמקדו בנתח השוק במקום ברווח של החברות, אשר גרמו לניפוח הבועה כך שערכן הריאלי של המניות התרחקו מערכן הנקוב.
התפוצצות
עד לסתיו 2000, רוב חברות האינטרנט איבדו בסביבות 75% מערכן, הפסד כולל של 1.75 טריליון דולרים מערך השוק. רוב החברות האינטרנט הגדולות מתקופת הבועה הפכו לחדלות פירעון או התמוססו עם הזמן מהשוק לנוכח הגעתם של מתחרים ולנוכח אי יכולתן לשחזר את מעמדם בשוק. בין חברות האינטרנט הגדולות שהחליפו את החברות מדור הדוט קום ישנן אינטרנט אקספלורר, מוזילה פיירפוקס וגוגל כרום. נטסקייפ, לדוגמה, פורקה סופית בשנת 2008 לאחר אובדן התמיכה בה מידי חברת אמריקה און ליין שרכשה אותה ב-1999.
בחזרה מטואיצ'י (סרט)
בחזרה מטואיצ'י (באנגלית: Jungle) הוא סרט דרמה ביוגרפי אוסטרלי שבוים על ידי גרג מק'קלין ונכתב על ידי ג'סטין מונג'ו. הסרט מתבסס על הספר "בחזרה מטואיצ'י" מאת יוסי גינסברג, ומגולל את סיפורו האמיתי. יוסי גינסברג היה צעיר ישראלי שהרפסודה שבה שט בנהר הטואיצ'י התהפכה, והוא נאלץ לשרוד כשלושה שבועות ביערות הגשם של בוליביה. בסרט מככבים דניאל רדקליף, אלכס ראסל, תומאס קרצ'מן, יסמין קאסים, ג'ואל ג'קסון ויאצק קורמן. הסרט יצא לאקרנים ב-3 באוגוסט 2017, ובישראל ב-22 במרץ 2018.
יציאה לאקרנים
הסרט הוקרן לראשונה במהלך פסטיבל הסרטים הבינלאומי מלבורן ב-3 באוגוסט 2017, והקרנת הבכורה שלו נערכה ב-9 בנובמבר 2017, באוסטרליה. בישראל, הסרט הוקרן לראשונה באוקטובר 2017 במהלך פסטיבל הסרטים הבינלאומי חיפה, והוא יצא לאקרנים בבתי הקולנוע ב-22 במרץ 2018.
בושטיאן נאכבר
קריירה מקצועית
בשנת 2002 נבחר בדראפט במקום ה-15 על ידי יוסטון רוקטס, במדיה שיחק 3 עונות אך זכה רק ל-10 דקות בממוצע למשחק.
בשנת 2013 חתם לשתי עונות בברצלונה וזכה עימה באליפות ספרד.
באליפות אירופה ב-2005 העמיד ממוצע של 11 נקודות ו-5 ריבאונדים.
אריק פיאטקאוסקי
קריירת משחק
אחרי קריירת מכללות מוצלחת במדי אוניברסיטת נברסקה, נבחר פיאטקאוסקי בבחירה ה-15 בדראפט ה-NBA 1994 על ידי אינדיאנה פייסרס. בערב הדראפט שלחו אותו הפייסרס ללוס אנג'לס קליפרס, יחד עם פו ריצ'רדסון ומאליק סילי, בתמורה למארק ג'קסון וגרג מיינור. פיאטקאוסקי קלע 7.0 נקודות בממוצע למשחק ב-37.4% מעבר לקשת בעונתו הראשונה בליגה. פיאטקאוסקי שיחק בקליפרס במשך 9 עונות, בעיקר כשחקן ספסל, עד עונת בה חתם ביוסטון רוקטס. בסיום אותה עונה הועבר לשיקגו בולס כחלק מטרייד ששלח את דיקמבה מוטומבו ליוסטון. לקראת עונת, אחרי שנתיים בשיקגו, חתם פיאטקאוסקי בפיניקס סאנס על חוזה לשנתיים, בסיומן הודיע על פרישה, בגיל 37.
ממוצעיו לאורך הקריירה עומדים על 7.5 נקודות, 2.2 ריבאונדים ו-1.0 אסיסטים למשחק, ב-789 משחקי עונה סדירה. בעת פרישתו דורג ראשון בתולדות הקליפרס במספר שלשות (738) ואחוזי קליעה לשלוש (40.2%), ושני במספר המשחקים עם הקבוצה (616), אחרי רנדי סמית'. יחד עם אביו וולט אשר שיחק בליגת ה-ABA, וסבו ג'ו ששיחק ב-NBA בשנות החמישים, משפחת פיאטקאוסקי הפכה לראשונה אשר שלחה נציגים לליגת כדורסל מקצועית במשך שלושה דורות רצופים.
אהרן פוירשטיין
ביוגרפיה
נולד בירושלים לפרופ' ראובן פוירשטיין, חתן פרס ישראל ולברטה פויירשטיין, קרמיקאית. אחיו הוא הרב רפי פוירשטיין מראשי עמותת צהר. למד בישיבה התיכונית נתיב מאיר בירושלים ובישיבת ההסדר אור עציון, במרכז שפירא. לאחר שירותו הצבאי למד פסיכולוגיה ומדעי הרוח באוניברסיטה העברית, וכן למד משחק בסטודיו למשחק ניסן נתיב.
מחזור החמצן בגוף
arteriosity הלחץ החלקי של החמצן בארטריולות (עורקיות) הוא מעט נמוך יותר- 90 מ"מ כספית. למעשה, הלחץ החלקי של החמצן בנאדיות, שהוא 100 מ"מ כספית, אינו שווה ללחץ החלקי של החמצן בדם- הפרש זה קרוי Aa difference: מפל הלחצים בין הנאדיות לבין הדם. הפרש זה נובע, אצל אנשים בריאים, כתוצאה מכך שיש דלף מימין לשמאל (זרימה דרך האנסטמוזות שבין הסימפונות לריאות ודליפה של דם ורידי תוך לבבי דרך thebesian veins). דלף זה גורם לירידה בלחץ החמצן בדם לעומת לחצו בנאדיות (דם זורם בוורידים סיסטמיים אל עורקים סיסטמיים בלא שיורווה לגמרי בחמצן בריאות ולכן לחץ החמצן וריכוזו בעורקים הסיסטמיים יורד). הפרש זה יכול לעלות גם כתוצאה ממצבים פתולוגיים, כגון דלקת ריאות קשה אשר פוגעת ברקמה, בצקת ריאות או מחלות ריאה שונות (כגון פיברוזיס, מחלת קרינה וסרטן ריאות). עליה בהפרש זה גורמת להיפוקסמיה: מחסור בחמצן.
יחס החילוף הנשימתי
יחס החילוף הנשימתי (באנגלית: respiratory exchange ratio, מסומן על ידי האות R) הוא היחס שבין ריכוז החמצן הנקלט בגוף בהליך הנשימה לבין ריכוז הפחמן הדו-חמצני הנפלט בתהליך זה.
בדיקת דם
בדיקת סקר נוגדנים
בבדיקה נבדק האם ישנה נוכחות של נוגדנים כנגד אנטיגנים שונים בדם.
אוליבר נויביל
קריירה בינלאומית
בשנת 2002 השתתף נויביל עם נבחרת גרמניה במונדיאל 2002. בשלב הבתים ערך נויביל שתי הופעות, בשתיהן נכנס כמחליף בדקות הסיום. את ההזדמנות לפתוח בהרכב קיבל נויביל ממאמנו רודי פלר בשמינית הגמר מול נבחרת פרגוואי. נויביל הבקיע את שער הניצחון לגרמניה בדקה ה-88, וגרמניה עלתה לרבע הגמר לאחר ניצחון 0–1. נויביל פתח בהרכב בכל המשחקים הבאים של גרמניה בטורניר, לרבות במשחק הגמר, בו הפסידה גרמניה לנבחרת ברזיל בתוצאה 0–2. לאחר המונדיאל המשיך נויביל להיות חלק מהנבחרת גם במוקדמות יורו 2004, אך נופה על ידי פלר לקראת יורו 2004 עצמו. גרמניה ללא נויביל כשלה בטורניר זה והודחה כבר בשלב הבתים.
מוחמד יונוס
ביוגרפיה
בשנת 1983 הקים את בנק גרמין (Grameen) המעניק מיקרו אשראי (מיקרו קרדיט). פעולותיו למיגור העוני וליצירת שגשוג חברתי "מלמטה" (כך על פי ועדת הפרס) זיכו אותו ואת הבנק בפרס נובל לשלום לשנת 2006. היה זה מקרה חריג שבו זכה בפרס ארגון עסקי הפועל למטרות רווח.
ליגת האומות 2018/2019
מוקדמות יורו 2020
מליגת האומות 2018/19 העפילו 16 נבחרות לפלייאוף מוקדמות היורו.
הנבחרות
דרג 4:, ו.
ליגה ד'
הנבחרות שסיימו במקום הראשון והשני והנבחרת שסיימה במקום השלישי עם המאזן הטוב ביותר עלו לליגה ג'.
העפלה ליורו 2020
המנצחת בכל פלייאוף - תעפיל ליורו 2020 - כך, בסך הכל תתווספנה 4 נבחרות, שתשלמנה את 24 העולות ליורו 2020.
ארקבוז
בריח פתיל, שבו הפתיל היה חלק אינטגרלי מהבריח, היה הרובה הראשון ששילב את שלושת המרכיבים של כל רובה מאז ועד היום: קנה, בריח וקת. לפני כן, כלי ירייה ידניים היו בעיקרם צינור מתכת (קנה) שהוחזק ביד ופתיל בוער הוצמד לפתח מיוחד בקנה ופעולה זו הציתה את אבק השריפה. שילוב שלושת המרכיבים העיקריים האלה אפשרה ליורה לכוון את הרובה וגם להחזיקו טעון לאורך זמן.
בשל הקושי בטעינת הארקבוז תוך כדי רכיבה, נעשה בו שימוש מועט בקרב חיל פרשים של צבא האימפריה העות'מאנית, הסיפאהים, אשר התעלמו מהוראת צו משנת 1524, אשר לפיו עליהם להתחמש ברובה החדש. עם זאת, בחיל הרגלים העות'מאני (היניצ'רים), הפך השימוש ברובה לנפוץ כבר בסוף המאה ה-15.
אנזים הגבנה
אנזים הגבנה מיקרוביאלי
זהו מקריש המופק במעבדות מתרביות חיידקים בפטריות ובשמרים.
דרך פעולות
במהלך הבחלת הגבינה אנזים ההגבנה גורם לפרוק החלבון בגבינה לאבני הבניין הבסיסיות שלו, חומצות אמינו. תהליך זה עוזר לשבור את הגבן למרקם חלק ואחיד ומשחרר תמציות טעם בתוך הגבינה. תוספת גדולה מידי עלולה ליצור גבינות קשות, יבשות ושבירות, בעלות טעם מריר, בעיקר כשרמת החומציות אינה מספקת. לכל אנזימי ההגבנה דרך פעולה זהה. חיתוך של מולקולת קפא-קזאין הנמצא במיצלת הקזאין בנק' 105–106 (105פנילאלנין, 106מתיונין) כך שמתקבלת מיצלה הידרופובית ושייר הידרופילי המופרש לתוך מי הגבינה.
ליסה נוואק
ביוגרפיה
בזמן שגדלה, נוואק המשיכה לעקוב אחר תוכנית מעבורות החלל ובמיוחד עקבה אחר נשים אסטרונאוטיות.
לאחר נאס"א
בשנת 2017, בגיל 54, דווח שנוואק חיה בטקסס ועובדת במגזר הפרטי.
היפוקסמיה
אבחון
ניתן למדוד את רמת החמצן בדם בשתי דרכים:
תארים מתקדמים
מערכת ההשכלה הגבוהה מאורגנת באופן שונה במדינות שונות ולפיכך גם מערכת התארים המתקדמים שונה. במדינות המושפעות מן המסורת האקדמית הגרמנית, למשל, לא הייתה קיימת באופן מסורתי הבחנה בין תואר ראשון לתואר "מאסטר", ושניהם לוכדו יחד תחת תואר אחד - ה"דיפלום" או ה"מגיסטר". מטרת הסכם בולוניה היא בין היתר לשנות מצב זה ולאחד את שלבי הלימודים הגבוהים בכל רחבי האיחוד האירופי.
חכם עדיף מנביא
חכם עדיף מנביא היא אמרה של חז"ל שמשמעותה שחכם יעיל יותר מאשר נביא. אין הכוונה שהוא במדרגה גבוהה יותר, שהרי לנביא יש קשר ישיר אל הקב"ה, אלא שמבחינה מעשית הוא עדיף על גביו.
מקור
בסיפור תנורו של עכנאי חכמי המשנה אומרים בפירוש כנגד רבי אליעזר "אין אנו משגיחין בבת קול, שכבר כתבת בהר סיני בתורה: 'אחרי רבים להטות'". גישה זו של העדפת החכם מומחשת באופן חריף וקיצוני, באגדה תלמודית המסופרת בידי רב יהודה בשם רב, שכאשר משה - גדול נביאי ישראל, עלה למרום לקבל את התורה, הוא חזה את רבי עקיבא ובית מדרשו בשעת לימוד, כאשר רבי עקיבא "דורש על כל קוץ וקוץ [של אות], תילין תילין של הלכות...ולא היה יודע מה הן אומרים." ותשש כוחו, עד שאמר רבי עקיבא בהלכה אחת, שמקורה ב"הלכה למשה מסיני" ונתיישבה דעתו של משה. באגדה זו רב יהודה כנראה ביקש בין היתר להמחיש את עדיפותו של החכם על פני הנביא, כאשר רבי עקיבא מייצג את אב הטיפוס של החכם ואילו משה את אב הטיפוס של הנביא.
פרשנות בעקבות האמרה
על פי הרמב"ם, נביא מצווה לעמוד בפני המלך ולחלוק לו כבוד, כמעשה נתן לפני דוד, מה שאין כן בחכם, אלא להפך, שלא בפרהסיה מצווה על המלך לעמוד בפני תלמידי חכמים ולחלוק להם כבוד.
רבי יהונתן אייבשיץ, נוקט בקו דומה, וטוען כי החכם משיג באלוהות פן הרבה יותר גבוה מאשר הנביא, כי בעוד שהנביא שומע את קול ה' אשר כביכול יוצא מפיו (ניב שפתיים), החכם מגיע עד המחשבה האלוהית, שהיא הרבה יותר פנימית ועמוקה מהדיבור. על פי ספר מאור עיניים, שממשיך קו מחשבה זה שבתורה גנוז האור הבהיר הקדום, יתרון נוסף של חכמי התורה על פני הנבואה שהיא תמידית ויכלה להיות מושגת בכל שעה, בעוד שהנבואה היא רק בזמן שה' מנבא את הנביא.
מודיעין אותות
מיקוד במטרה
איסוף אותות חייב להיעשות תוך ידיעה אלו אותות יש לאסוף. השגת המטרה היא תוצאה של תהליך פיתוח "דרישות איסוף", המתגבשות מתוך:
מודיעין תקשורת (קומינט)
מודיעין תקשורת הוא תת-תחום העוסק ביירוט תקשורת זרה, מסרים או מידע קולי, על ידי מי שאינו הנמען המיועד. לעיתים מכנים מודיעין תקשורת כ"סיגינט", דבר הגורם לחוסר בהירות. המטות המשולבים של ארצות הברית מגדירים קומינט מודיעין תקשורת העוסק בתקשורת בין בני אדם, מאפשר למאזין לדעת מידע רקע נוסף:
משפט חוצה הזווית
הוכחת המשפט
נסמן נקודה K על AB (או על המשכה), כך ש-CK\|AD
אדיב סאביר
קובץ השירים שלו כולל בעיקר שירי שבח ותהילה לפטרוניו, הסולטאן סנג'ר, אויבו אתסיז, ומושל ח'וראסאן מג'ד א-דין עלי אל-מוסאווי. הוא ידוע בכישוריו הפואטיים וביכוטלתו להשתמש באמצעים לשוניים מגוונים בשירתו.
מפרצון מנדלסון
גילוי ומיפוי המפרצון
המפרצון התגלה מהאוויר ומופה לראשונה באופן גס על ידי משלחת החקר האנטארקטית רון בין השנים 1947–1948.
לקריאה נוספת
• Defense Mapping Agency 1992, Sailing Directions (planning Guide) and (enroute) for Antarctica, P 379
מרים ברטוב
עליקמא הקטן
כאשר פורסם הספר בשנת 1949 לא נראה היה כי למילים אלו משמעות שלילית מיוחדת, אך עם חלוף השנים הפכה המילה "כושי" ואף "כושון" לטעונה במשמעויות שליליות, וחרוזים אלו לא נראו תמימים כפי שנכתבו. בשנת 2007 פסק בית משפט השלום בירושלים בתביעת לשון הרע של מאבטח ממוצא אתיופי, שבשעת מריבה קרא לו נהג אגד "כושי", והביא את הספר "עליקמא" כדוגמה לשינוי השלילי שחל במשמעות המילה "כושי" משנות הארבעים, בהן נחשב הכינוי לחיובי, ועד לשנת 2007.
מועדון ספורט אינטרנסיונל
היסטוריה
ב-6 באפריל 1969 אינטרנסיונל עזבה את אצטדיון האקליפטוס וחנכה את הביירה ריו, הכולל 56,000 מושבים. בעונת 1971 השתתפה הקבוצה לראשונה בליגת העל הברזילאית, וסיימה במקום החמישי. בעונת 1975 היא זכתה באליפות הראשונה בתולדותיה.
קבלולי (ריקוד)
קַבַּלוּלי (בגאורגית יהודית: კაბალული) הוא ריקוד חתונה מסורתי של יהודי גאורגיה. הריקוד היה נפוץ בכארתלי שבמזרח גאורגיה. מקור המילה קבלולי מהמילה הוא מהמילה "קבלה" בעברית, ומשמעותה למעשה הוא ריקוד קבלת הפנים.
ספיידרמן
ביוגרפיה בדיונית
לאחר מות הוריו, פיטר התינוק נשלח לבית דודיו, מיי ובן פארקר, שהתגוררו בשכונה ברובע קווינס בניו יורק. בעוד שפיטר היה אהוב על הזוג המזדקן, הוא לא זכה לפופולריות בקרב בני גילו וגדל עם הזמן להיות נער בודד וביישן. בהיותו נער מחונן וחכם באופן יוצא דופן, פיטר התעניין בלימודיו ובלימודי המדעים בפרט, יותר מבכל סוג של פעילות חברתית. בין תחביביו היו צילום וערכת הכימיה הביתית שלו. לעיתים קרובות הוא שימש מושא ללעג התלמידים המקובלים ממנו, ביניהם פלאש תומפסון, הספורטאי המצטיין של בית הספר, שלעתיד יהיה המעריץ הגדול ביותר של ספיידרמן וחבר טוב של פיטר.
מות משפחת סטייסי
כאשר דוקטור אוקטופוס השתחרר מהכלא, פיטר סיכל את ניסיונו לחטוף מטוס. במפתיע, אוקטופוס תקף את תחנת הכוח, מה שהוביל למותו של קפטן ג'ורג' סטייסי. ג'ורג' סטייסי גילה על זהותו, וביקש ממנו לשמור על גוון. תחת רגשות אשם כבדים, פיטר התעמת עם גיבורים כאייסמן והמשוטט. המצב החמיר, הארי התמכר ל-LSD, ונורמן חזר לזהות הגובלין הירוק. בניסיון לבטל את כוחותיו, פיטר פיתח תרופה שגרמה לו לגדל ארבע זרועות. בעזרת קורט קונורס הוא מצא תרופה, ונאבק במורביוס, הערפד החי. פיטר היה מעורב במלחמת כנופיות בין דוקטור אוקטופוס לראש פטיש, ונלחם בענק הירוק בקנדה.
סדרות אנימציה וטלוויזיה
ספיידרמן הופיע לראשונה בטלוויזיה בשנת 1967, בסדרת אנימציה מבית ABC שרצה למשך שלוש שנים. לאחר מכן דמותו הופיעה בסדרת לייב אקשן בשם "ספיידרמן המדהים", שרצה למשך עונה אחת בין השנים 1978–1979 והופסקה עקב בעיות תקציב. באותו הזמן יצאה ביפן סדרת אקשן שנשאה את השם "ספיידרמן" והופקה על ידי טואי אנימציה, אולם לא נכתבה בהשראת התסריט המקורי של סטן לי, כי אם על פי רעיונותיהם של היוצרים בחברה היפנית. הגיבור המרכזי לא היה חנון שסיים תיכון אלא רוכב אופנוע, והוא נאלץ להילחם נגד כנופיית חייזרים המנסה להשתלט על העולם. בשנות ה-80 של המאה ה-20 הופיע ספיידרמן בשתי סדרות אנימציה נוספות - האחת בין השנים 1981–1982 והשנייה, שנקראת "ספיידרמן וחבריו המדהימים", ששודרה בין השנים 1981–1983 ובה הופיעו לצידו גם גיבורי העל כוכב אש ואייסמן מחבורת האקס-מן (סדרה זו דובבה בסוף שנות ה-80 לקלטות וידאו עם אברי גלעד בתפקיד הראשי).
חוברות ספיידרמן בעברית
חנות הקומיקס הישראלית "קומיקאזה" פרסמה מדי חודש חוברת ספיידרמן בעברית שהיא בעצם תרגום של הסדרה Ultimate Spider-Man המתפרסמת כיום באנגלית. רק הסיפור הראשון בסדרה, הנמשך על 7 החוברות הראשונות, זכו לתרגום.
אליפות האימפריה הרוסית בכדורגל
חטיבת הצפון
לא קיים תיעוד של שלב רבע הגמר של חטיבת הצפון.
חטיבת הדרום
סביב משחק גמר חטיבת הדרום הסתובבה פרשייה שלמה: תחילה תוכנן לערוך את משחק הגמר בחרקוב אלא שהאוהדים מאודסה לא הסכימו והוחלט בהסכמת שתי הנבחרות לערוך את הגמר באודסה. אחר כך התברר כי שופט כדורגל ממוסקבה שהיה אמור להגיע לא הופיע למשחק והוחלט להחליפו בשופט מאודסה ושתי הנבחרות הסכימו כי המשחק יישא אופי של משחק ידידות. חרף זאת, איגוד הכדורגל הרוסי הכיר באודסה כאלופת הדרום.
אולגה צ'כובה
בגרמניה
אולגה הגיעה לגרמניה בחוסר כל אך עד מהרה למדה גרמנית והצליחה להשתלב בחברת ההפקות הגרמנית UFA. עד מהרה התפרסמה וזכתה להצלחה בינלאומית. הופיעה בסרטים ובהצגות תיאטרון. הקומדיה "השלושה מתחנת הדלק" שהיה סרטה המדבר הראשון ב-1930 זכתה להצלחה בינלאומית. באותה שנה הפליגה לארצות הברית, נפגשה עם גרטה גרבו, דאגלס פיירבנקס, הרולד לויד וצ'ארלי צ'פלין. היא חתמה על חוזה עם יוניברסל והופיעה בקומדיה "אהבה לפי הזמנה" אבל מבטאה הרוסי-גרמני הכבד לא היה לטעם הקהל האמריקאי. ב-1937 השתתפה בסרט "הדגל הצהוב", יחד עם האנס אלברס, דורותיאה וויק ועוד.
לאחר המלחמה
עם כיבוש ברלין עצרו הסובייטים את צ'כובה והטיסוה למוסקבה לחקירות בידי ויקטור אבאקומוב, ראש סמרש. זאת בניגוד לרוסים לבנים רבים שנמצאו בברלין והוצאו להורג או נשלחו לגולאגים. לאחר מספר שבועות בתנאים נוחים הוטסה בחזרה לברלין, בהוראת לברנטי בריה.
אפקט קואנדה
היסטוריה
תומאס יאנג תיאר את מה שנקרא היום אפקט קואנדה בשנת 1800. התופעה של היצמדות סילון זורם נע למשטחים בעלי עקמומיות נקראת על שם אנרי קואנדה, מדען, בונה מטוסים ומהנדס אווירונאוטיקה ממוצא רומני, מחלוצי התעופה בעולם. קואנדה שם לב לתופעה שגרמה לשריפה ולהתרסקות מטוסו מדגם קואנדה 1910 שהיה המטוס הראשון שצויד וטס עם מנוע סילון. כאשר קואנדה הטיס את מטוסו, קואנדה-1910, עם מנוע הסילון, הוא שם לב לכך שהגזים הלוהטים מהמנוע נצמדים למשטח גוף המטוס. כך גילה את התופעה שזרם נוטה להצמד למשטח שעל פניו הוא זורם. קואנדה זיהה את התופעה, חקר אותה ומצא לה שימושים מעשיים בתחום התעופה.
PLoS
היסטוריה ופעילות
מטה הארגון נמצא בסן פרנסיסקו.
יהודה גרדוס
תחומי מחקר
מחקריו של גרדוס עסקו בגאוגרפיה פוליטית, בגאוגרפיה עירונית ובפיתוח עיר ואזור מהיבטים שונים, ביניהם: גרדוס התמקד במחקרו בנגב בכלל ובעיר באר שבע בפרט.
ביניטריות
האמונה הביניטרית
מקורות גנוסטיים רבים מתארים את דמיורגוס כמי שעבר דמוניזציה והפך לכוח נחות, רע, ויהיר שאינו מכיר בקיומו של האל העליון הנסתר. לפי מקורות אלו, האל הנסתר מוכר רק על ידי יחידי סגולה שזכו ל"גנוסיס", ידיעת הסוד, ושאר בני האדם, ובמיוחד היהודים, עובדים את האלוהות השלילית, בורא העולם.
מלך האריות 2: מלכות סימבה
עלילת הסרט
לאחר מספר ימים בהם קובו וקיארה נעים יחד סימבה מחליט לבלות לבדו יחד עם קובו ולספר לו על אביו המאמץ סקאר. אך זירה ולביאותיה טומנות לו מארב ומביאה לידיעתו של סימבה כי קובו רצה להורגו, דבר שקובו מכחיש ונמלט משם. הלהקה מנסה להרוג את סימבה אך הוא מצליח לעלות על ערימת גזעים ולברוח, ובעודו בורח הורג בשוגג את בנה הבכור של זירה, נוקה. בתגובה זירה שורטת את עינו של קובו כאשם בנפילת אחיו וכבוגד ומנדה אותו וגם מכינה את הלהקה לתקוף את צבאו של סימבה.
סימבה חוזר פצוע ואומר שקובו טמן לו מארב, מה שקיארה מכחישה בתוקף. כאשר קובו חוזר, סימבה דן אותו להגליה בדומה לסקאר וזירה והוא נמלט מחיות זועמות. אך קיארה מחליטה לברוח ולחפש אותו וכשהם נפגשים קובו מבקש ממנה לברוח איתו לעד אך קיארה אומרת שהם לא יכולים לברוח ולהיות רחוקים מהמשפחה, אלא תפקידם לחזור ולחבר בין שתי הלהקות שהשנאה ביניהם נמשכה זמן רב.
סנדוקאי צ'מפיונס
שריונות
לכל לוחם סנדוקאי יש שריון קרב; כל שריון קרב הוא ייחודי ללובש שלו:
ביל קאר
ביוגרפיה
קאר נולד בפיין בלאף, ארקנסו, ארצות הברית. הוא למד באוניברסיטת פנסילבניה.
המבנה הדק
בפיזיקה אטומית, תיקוני המבנה הדק מתארים את פיצול הקווים הספקטרליים של אטומים, בעיקר עקב אפקטים יחסותיים מסדר ראשון ואינטראקציית ספין-מסלול.
איבר האנרגיה הקינטית (איבר מסה)
שבו האיבר הראשון הוא סך האנרגיה היחסותית, והאיבר השני הוא אנרגיית המנוחה של האלקטרון (c היא מהירות האור), בסימן שלילי. בהנחה שמתקיים pc\ll mc^2, ניתן לקרב את הביטוי בעזרת האיברים הראשונים של טור טיילור ב־(p/mc)^2, ולקבל שהתיקון מסדר ראשון להמילטוניאן הוא: המצבים העצמיים של ההמילטוניאן הלא מופרע נתונים בביטוי:
אתי (שיר)
אתי הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה. השיר יצא לאור ב-29 בינואר 2018, על ידי חברת התקליטים הליקון, כסינגל הראשון והפותח מתוך האלבום.
ויקי ווטסון
ביוגרפיה
ווטסון נולדה בהמפשייר, זמן קצר לאחר לידתה עברה למערב סאסקס שם ניהלה משפחתה חנות ענתיקות.
בוקר אור (תוכנית טלוויזיה)
היסטוריה
ב-2016 הוארכה התוכנית בשעה נוספת, מהשעה 9 עד השעה 10. השעה הנוספת נקראה "דני רופ עד 10", ובעקבות זאת, התוכנית "בוקר אור" החליפה את התוכנית "דני רופ עד 10" בימי חמישי, כששמה אז היה "בוקר אור עד 10" והיא שודרה בהגשת לירון ויצמן.
ב-14 בינואר 2019 שודרה התוכנית האחרונה. את התוכנית הגישו דני רופ וטליה פלד קינן.
הפורום המשפטי למען ישראל
פעילות הארגון בתקופת ההתנתקות
לאחר יישום ההתנתקות הרחיב הפורום המשפטי את פעילותו בתחומים כלליים של זכויות אזרח ותקינות שלטון. הפורום עתר לבג"ץ במספר נושאים בהם הוצאת צווי הגבלה לתושבי יהודה ושומרון, מינויים לא תקינים בשירות הציבורי, הצעות למחוקקים לפעולה נגד אלימות שוטרים, שמירה על אדמות הלאום, חיזוק מוסד מבקר המדינה.
פעילות הארגון בתחום תקינות שלטונית
בשנת 2007, בעקבות פרסום דו"ח הביניים של הוועדה לבדיקת אירועי המערכה בלבנון 2006 ("ועדת וינוגרד"), הגיש הפורום עתירה לבג"ץ שבה דרש את התפטרותו של ראש הממשלה, אהוד אולמרט, ואת פיטורי שר הביטחון, עמיר פרץ. העתירה נדחתה על הסף, בנימוק שזו סוגיה שהיא בעיקרה ציבורית ולא משפטית.
לאחר שנודע, בעקבות תחקיר עיתונאי, כי התקיים חשש לניגוד עניינים בפעילותו של יו"ר הוועדה להענקת פרס ספיר בשנת 2009, יוסי שריד, פנה הפורום למנכ"ל מפעל הפיס בדרישה לבטל את הזכייה בפרס, ודרישתו נענתה בחיוב. פנייה של הפורום ליועץ המשפטי לממשלה, מני מזוז, שיורה על פתיחת חקירה פלילית נגד שריד, נענתה בשלילה.
מרמורש (מחוז)
דמוגרפיה
בשנת 2011, אוכלוסיית מחוז מרמורש מנתה כ-461,290 איש. צפיפות האוכלוסייה היא 73.17 לקילומטר רבוע.
אליפות העולם בשחייה 2003
השחיינים הבולטים
מייקל פלפס, שזכה ב-6 מדליות (3 זהב אישיות, מדליית זהב במשחה שליחים כששחה במוקדמות ו-2 כסף) ו-2 שיאי עולם חדשים במשחי מעורב אישי. גרנט האקט, זכה ב-5 מדליות (3 זהב, 1 כסף ו-1 ארד), ארון פירסול , זכה ב-4 מדליות (3 זהב ו-1 כסף), אלכסנדר פופוב , זכה ב-4 מדליות (3 זהב ו-1 כסף). איאן ת'ורפ, זכה ב-4 מדליות (3 זהב ו-1 כסף), איאן קרוקר , זכה ב-3 מדליות (2 זהב, 1 כסף) ושיא עולם חדש וקוסוקיי קיטאג'ימה , זכה ב-3 מדליות ( 2 זהב ו-1 ארד) עם שני שיאי עולם חדשים במשחי החזה.
סגל אקדמי
הסגל האקדמי בישראל
במשא ומתן על תנאי עבודתם של חברי הסגל האקדמי בישראל, הם פועלים באמצעות שני ארגונים נפרדים בכל אוניברסיטה, אחד לסגל הבכיר והאחר לסגל הזוטר. ארגונים אלה משתפים פעולה ביניהם באמצעות שני ארגונים ארציים:
טיבור רובין
אנטישמיות בצבא
באחד המקרים האלו, על פי עדותם של חבריו לפלוגה, הגן רובין לבדו על גבעה במשך 24 שעות כשהוא נלחם בגלים של חיילים צפון קוריאנים, כדי לחפות על ציר נסיגתה של הפלוגה. בעבור מעשה זה וגילויים אחרים של אומץ לב המליצו שניים מקציניו הממונים של רובין, שלוש פעמים, להעניק לו את מדליית הכבוד. שני הקצינים נהרגו בקרב אך לפני מותם הורו לסמל ווטסון להכין את הניירת הדרושה להמלצה על הענקת המדליות לרובין. חלק מחבריו לנשק של רובין היו נוכחים כשהקצינים הורו לווטסון לעשות את ההכנות הנדרשות, והם כולם משוכנעים שהוא התעלם מהפקודה בכוונה. בתצהיר שאושר על ידי נוטריון רב"ט הרולד ספיקמן, נכתב: "אני באמת מאמין, בליבי, שסמל ראשון ווטסון היה מסכן את ביטחונו האישי לפני שהיה עוזר, לא משנה באיזו דרך, להעניק את המדליה לאדם ממוצא יהודי".
לשקאר-א-טייבה
תשתית ומימון
בקרבת העיר לאהור גם נמצאת מפקדת הארגון, שאחראית על גיוס כספים, הסברה, אימונים וגיוס הפעילים. הארגון משקיע מאמצים רבים בהסברה והגעה לתודעה הציבורית, ומפיץ תעמולה בעזרת אתרי אינטרנט באורדו, ערבית ואנגלית, ומספר ביטאונים אסלאמיסטיים.
טיבור רובין
מדליית הכבוד
הענקת המדליה נומקה כך:
אבי הופמן
ביוגרפיה
לאחר שנושא מלחמת וייטנאם שקע, מעד והסתבך בפרשיה של מכירת 1.5 ק"ג קוקאין לשוטר סמוי ונשפט לשבע שנות מאסר. יש הטוענים כי הדבר היה קונספירציה של זרועות החוק שנרקמה כנגדו. לאחר ששוחרר בערבות ברח למקסיקו, שם מצא את אשתו השלישית, ולאחר מכן חי במחתרת בארצות הברית תחת זהות בדויה. לאחר כשבע שנים תחת זהות בדויה, הסגיר את עצמו, ובמסגרת עסקה ריצה רק שנת מאסר אחת. בשנים אלו שחי במחתרת לא יכול להתאפק והמשיך לנהל מאבקים פוליטיים נוספים ואף נפגש בהם עם הסנטור מויהן במסגרת מאבק איכות סביבה כדי למנוע פיצוץ איים בנהר בתנועה שהקים "הצילו את הנהר".
נוואנקוו קאנו
קריירת מועדונים
קאנו החל את הקריירה שלו בקבוצת פד וורקס בהיותו בן 15, וכעבור שנה עבר לקבוצת איווניאנוו נאציונלה. לאחר שהבקיע שערים רבים במסגרת משחקיו בניגריה, והופיע במסגרת גביע העולם בכדורגל עד גיל 17, עבר ב-1993 לאייאקס אמסטרדם ההולנדית ששילמה תמורתו 200 אלף אירו. החל מ-1994 הפך קאנו לשחקן קבע בקבוצה, וכבש במדיה 25 שערים ב-54 משחקי ליגה. הוא נכנס כמחליף בגמר ליגת האלופות ב-1995, בו ניצחה הקבוצה את מילאן, והיה שותף לזכייתה בשלוש אליפויות הולנד רצופות. הוא זכה גם בתואר האישי של כדורגלן השנה באפריקה לשנת 1996.
לאחר עזיבתו של ניקולא אנלקה לפני עונת, הפך קאנו לאחד משחקניה הבולטים של ארסנל. במשחק מול צ'לסי הבקיע שלושער ברבע השעה האחרונה, שבזכותו חזרה הקבוצה מפיגור של 2-0 לניצחון 2-3. הוא סיים את העונה עם 16 שערים בכל המסגרות, ונבחר בפעם השנייה לכדורגלן השנה באפריקה ב-1999. עם זאת, בשנים הבאות איבד קאנו לתיירי הנרי את מקומו כשחקן קבע בהרכב הפותח. קאנו שיחק בסך הכול 197 משחקים במדי ארסנל, אשר כמעט במחציתם עלה כמחליף, וכבש 44 שערים. הוא היה שותף לזכיית הקבוצה בשתי אליפויות הפרמייר ליג ובשני גביעי ה-FA, אך נטל חלק שולי בשתי עונותיו האחרונות בקבוצה.
ב-2004, עם תום חוזהו בארסנל, עבר קאנו לקבוצת וסט ברומיץ' אלביון שהעפילה זה עתה לפרמייר ליג. במשך שנתיים בקבוצה הבקיע תשעה שערים בלבד ב-58 משחקים, ולאחר שהקבוצה ירדה בחזרה לליגת המשנה ב-2006, עבר כשחקן חופשי לפורטסמות' וחתם על חוזה לשנה אחת.
טנזן (דמות)
מאסטר טֶנְזֶן (באנגלית: Tenzin; בכתב סיני: 丹增) הוא דמות בדיונית בסדרת הטלוויזיה המונפשת "האגדה של קורה". הדמות, פרי יצירתם של מייקל דנטה דימרטינו ובריאן קונייצקו, דובבה במקור על ידי ג'יי קיי סימונס ובעברית על ידי לירון ברנס.
טנזן הוא בנו של אנג וקטרה, הדמויות הראשיות בסדרת המקור, אווטאר: כשף האוויר האחרון. אביו היה האווטאר אשר קדם לקורה, וטנזן הוא כשף האוויר היחיד מבין ילדיו. הוא ראה עצמו כאחראי להמשך מורשת נוודי האוויר שכמעט נכחדה במלחמת מאה שנים. ובמהלך הסדרה הוא משמש כמורה רוחני ומדריך כשפות אוויר לאווטאר קורה הצעירה.
יצירת הדמות
הדמות נוצרה בשנת 2011 על ידי יוצרי הסדרה, מייקל דנטה דימרטינו ובריאן קונייצקו. הבגדים שלו תוכננו לשקף הן את היותו כשף אוויר והן את היותו בנו של אנג. בזמן ההפקה הראשונית של הסדרה, שמו היה אמור להיות טנזן ג'יאטסו ושני אחיו היו אמורים להיות אף הם כשפי אוויר כמותו. יצירת הדמות נתקלה בקשיים בין השאר כי האנימטורים של הסדרה התקשו לצייר את אפה של הדמות בצורתה הנכונה.
קבלה
דמותו של טנזן התקבלה בברכה על ידי המבקרים והמעריצים. מערכת היחסים שלו עם קורה, מתוקף היותו המנטור שלה, הושוותה למערכת היחסים בין דוד אירו לנסיך צוקו מסדרת המקור. והן ליחסים של יודה עם לוק סקייווקר בסרט מלחמת הכוכבים - פרק 5: האימפריה מכה שנית. בנוסף, תפקודו של טנזין כמנטור של אומת האוויר במקדש האוויר הצפוני גרר השוואות לדמויות מינרווה מקגונגל וסוורוס סנייפ מסדרת הטלוויזיה הארי פוטר.
אדוארדו סברין
קורות חיים
סברין גר בסינגפור מאז 2009. בספטמבר 2011 ויתר על אזרחותו האמריקאית כדי להוריד את מס רווחי הון שהיה צפוי לשלם על רווחיו מהנפקת פייסבוק.
בקבוק קליין
בקבוק קליין כמשטח
הטופולוגיה היא ענף של הגאומטריה, שבו מנסים מתמטיקאים ללמוד מבנים גאומטריים על ידי צמצום נקודת ההסתכלות לאזורים קטנים ("סביבות"). אחד המבנים החשובים בטופולוגיה הוא המשטח - אם מתבוננים בסביבה הסמוכה לכל נקודה על משטח, התמונה דומה לזו שרואים מנקודה במישור (בשפה מתמטית אומרים ש"משטח" הוא מרחב טופולוגי, שהוא הומיאומורפי מקומית לכדור היחידה הפתוח של, כלומר: לדיסק ). מישור הוא דוגמה אחת; פני כדור הם דוגמה אחרת. הכדור שונה מן המישור בכך שיש לו פנים וחוץ, אבל זוהי תכונה שלא ניתן לזהותה כאשר מגבילים את הראות למרחקים קצרים (אכן, בעבר התקשו יושבי כדור הארץ לזהות שהם חיים על פני כדור ולא על מישור).
כיווניות של משטחים סגורים
מבחינים בין שני סוגים של משטחים המשוקעים במרחב תלת-ממדי: כאלה שיש להם שני צדדים, וכאלה שיש להם רק צד אחד. את הראשונים, כמו פני הכדור או העיגול הפתוח, אפשר לצבוע בשני צבעים; את האחרונים, כמו טבעת מביוס, אי אפשר. משתמשים גם במונח 'כיוון' ("אוריינטציה"): משטחים בעלי שני צדדים הם 'ניתנים לכיוון' ("אוריינטביליים"), בעוד שבעלי צד אחד אינם ניתנים לכיוון. אפשר להבין זאת כך: אם נציב את האות d על משטח שניתן לכיוון ונסיע אותה אנה ואנה, נוכל להחזיר אותה לאותו מקום כך שתראה כמו האות p, אבל לעולם לא נוכל להפוך אותה לאות b. לעומת זאת, על פני משטח שאינו ניתן לכיוון ההבחנה בין ימין ושמאל אינה קיימת, ולכן אפשר יהיה לשקף את הסימן על ידי הסעתו במסלול מתאים.
וול סטריט ג'ורנל
היסטוריה
העיתון משתמש עדיין בשיטת איור נקודות דיו בשם hedcut, אשר הוצגה ב-1979 במקום בתמונות של אנשים, מיומנות ייחודית בקרב העיתונים הגדולים. עם זאת השימוש בתמונות צבעוניות במהדורות העיתון הפך גם הוא נפוץ בשנים האחרונות, במיוחד במדור סגנון חיים.
פעילות בישראל
החל מינואר 2008, הג'רוזלם פוסט חתם על הסכם לשיתוף פעולה עם הוול סטריט ג'ורנל, במסגרתו הג'רוזלם פוסט מפיץ ומשווק עותקים של "וול סטריט ג'ורנל אירופה" בישראל.
קרפי-אן-ולואה
דמוגרפיה
ב-1953 מנתה העיר כ-5,000 תושבים בלבד, אך בשל קרבתה לפריז אוכלוסייתה גדלה בקצב מהיר במשך המחצית השנייה של המאה העשרים. נכון ל-1999 מנתה העיר 14,436 תושבים, בשטח של 16.28 קמ"ר.
הכלכלה הישראלית בין מלחמת ששת הימים ומלחמת יום הכיפורים
שנות השבעים
לקראת תחילת שנות השבעים, נמשכה הצמיחה המהירה במשק. אך בו בזמן, עם הגדלת הגירעון בתקציב המדינה, עלתה האינפלציה לרמה דו ספרתית, כשהיא הגיעה ל-10% בשנת 1970, ול-13% בשנת 1971. למרות זאת, הצמיחה הכלכלית המשיכה כקודם, כשרוב הגירעון ממומן מהגדלת המס ומהלוואות.
בזיליקת סנטה מריה גלוריוזה דיי פרארי
בזיליקת סנטה מריה גלוריוזה דיי פרארי (באיטלקית: Basilica di Santa Maria Gloriosa dei Frari) המכונה בקיצור "פרארי" היא כנסייה הממוקמת בוונציה שבאיטליה.
יצירות אמנות
בכנסייה קבורים פרנצ'סקו ברברו, פייטרו ברנארדו, ליבו של אנטוניו קאנובה, הדוג'ה פרנצ'סקו דאנדולו, הדוג'ה פרנצ'סקו פוסקארי, הדוג'ה ג'ובאני פזארו, הבישוף יאקופו פזארו, הדוג'ה ניקולו טרון, יאקופו מרצ'לו, קלאודיו מונטוורדי וטיציאן.
רזמוס לרדורף
ב-1993 סיים את לימודיו באוניברסיטת ווטרלו עם תואר ראשון במדע שימושי בעיצוב הנדסת מערכות. החל מספטמבר 2002, הוא מועסק על ידי יאהו כמהנדס תשתיות ארכיטקטוניות.
נצח ישראל (פתח תקווה)
בסיון תרס"ג (1903) תרם אחד האיכרים, אברהם וינקלר, ארבעה דונם באמצעות הרב זרח ראובן ברוורמן, לאגודת שומרי תורה אשר מסרה אותם למושבה פתח תקווה לצורך הקמת תלמוד תורה אשר יתנהל על פי תקנות אגדות שומרי תורה. וכך נרשם בספר האחוזה של פתח תקווה:
בתחילת 1913 למדו בתלמוד תורה 280 תלמידים שלמדו אצל 13 מורים. בבית הספר לבנות למדו 140 תלמידות. בין השאר למדו בתלמוד תורה גם תלמידים מעין גנים.
מחצית החיים הביולוגית
סילוק (אלימינציה) מסדר ראשון
זמני מחצית חיים חלים על תהליכים שבהם קצב הסילוק הוא מעריכי (אקספוננציאלי). אם C(t) הוא הריכוז של חומר בזמן t, התלות בזמן שלו ניתנת על ידי הנוסחה
זמן מחצית החיים נקבע על ידי פינוי (CL) ונפח התפלגות (VD) והקשר מתואר על ידי המשוואה הבאה:
בשימוש קליני, המשמעות היא שיש להמתין פי 4 עד 5 מזמן מחצית החיים עד שריכוז התרופה בסרום מגיע למצב יציב לאחר תחילת מינון סדיר, הפסקה או שינוי המינון. כך, למשל, לדיגוקסין יש זמן מחצית חיים של 24–36 שעות והמשמעות היא המתנה של כשבוע להשפעה מלאה של שינוי במינון. מסיבה זו, תרופות עם זמן מחצית חיים ארוך (למשל, אמיודרון, עם ½t של כ-58 ימים) מתחילים בדרך כלל במינון טעינה כדי להשיג את האפקט הקליני הרצוי מהר יותר.
FARC
היסטוריה
הארגון הוקם ב-1964 בתור הזרוע הצבאית של המפלגה הקומוניסטית של קולומביה עם פרוץ מלחמת האזרחים בקולומביה.
עד העשור האחרון של המאה ה-20 שלט הארגון על כ-40% משטח קולומביה, אולם בעשור הראשון של המאה ה-21, הודות לסדרת מבצעים צבאיים בשיתוף פעולה עם גופים שונים, שליטת הארגון צומצמה, ובעת פתיחת תהליך השלום שלט הארגון על 30% משטחי המדינה.
ב-2011 דיווחו כוחות הביטחון כי כ-30% מהרשויות המקומיות בקולומביה סבלו מהתקפות של FARC וכנופיות פשע, פחות מבשנה הקודמת, בעוד שמספר ההתקפות גדל.
ארסקין קולדוול
ארסקין קולדוול (באנגלית: Erskine Caldwell; 17 בדצמבר 1903 - 11 באפריל 1987) היה סופר אמריקאי. כתיבתו על עוני, גזענות ובעיות חברתיות בדרום ארצות הברית הביאו לו פרסום רב, אך גם ביקורת רבה מצד אנשים בדרום ארצות הברית שטענו נגד הדרך בה הם הוצגו בספריו.
ביוגרפיה
בתחילת 1953 הוא היה הסופר הראשון שתבע הוצאות בישראל על הפרת זכויות יוצרים בכך שתרגמו ומכרו את ספריו ללא קבלת רשות. באותה תקופה, היה זה מנהג רווח בישראל וסופרים נהגו להתייחס לעניין בסלחנות בגלל ההיקף הקטן של האוכלוסייה הקוראת עברית.
מסוכנת
אודות הסרט
בסרט יש קטעי שירה וריקודים של מחזמר בשם "מסוכנת", בביצוע להקת שחקנים ובראשם גילה אלמגור.
קריסטין קרוק
קריירה
קרוק התכוונה ללמוד באוניברסיטה, תוכניותיה השתנו כאשר פנה אליה במאי ליהוק מחברת CBC, שחיפש שחקנית בעלת יופי אקזוטי לסדרה "אג'מונט", שהייתה אז בפיתוח. המורה שלה לדרמה שכנעה אותה לגשת למבחן בד וקרוק התקבלה, על אף שלא היה לה כל ניסיון קודם כשחקנית מקצועית.
חטיבת מרכבות הפלדה
תקופת האינתיפאדה
החל משנת 2000 עם פרוץ האינתיפאדה השנייה מאפייני התעסוקה המבצעית השתנו והגדודים בכל הגזרות התמודדו עם עשרות אירועי פח"ע במאפייני ירי, הטמנת והשלכת מטענים, רכבי תופת ופיגועי הקרבה. חלק מהאירועים כוונו ישירות אל חיילי החטיבה בבסיסים ובצירים הגזרתיים והיוו אתגר משמעותי במאפייני לחימת חי"ר ולוט"ר.
ג'ים בר מזל
עלילה
אולם, דודה של כריסטין, שרוחש כבוד מרומז לגישתו האישית של דיקסון כלפי יוהרה, מציע לדיקסון את המשרה הנחשקת בלונדון, עליה הוא מתוגמל הרבה יותר ממשרה ההוראה. בשלב הבא דיקסון פוגש את בן-זוגה לשעבר של מרגרט, שמגלה לו שהוא לא היה בדיוק החבר שלה, והשניים נוכחים לדעת שניסיון ההתאבדות שהיא ביימה היה ניסיון סחיטה רגשית של שני הגברים. דיקסון חש חופשי ממרגרט. דיקסון הוא שצוחק אחרון, כשכריסטין מגלה שברטראנד גם מנהל רומן עם אשתו של אחת מעמיתותיו לשעבר של דיקסון. בסיום הספר, דיקסון וכריסטין נתקלים בזוג וולש ברחוב, ג'ים אינו יכול שלא ללכת ישר לכיוונם, כשכריסטין בזרועותיו, ומתפקע מצחוק על כמה הם מגוחכים.
מין אונג הלינג
מין אונג הלינג (בבורמזית: မင်းအောင်လှိုင်; נולד ב-3 ביולי 1956) הוא גנרל צבא בורמזי, שמכהן כיו"ר מועצת מינהל הממשל של מיאנמר מאז 2 בפברואר 2021, תפקיד שהופך אותו למנהיג בפועל של המדינה. הלינג תפס את השלטון לאחר שביצע הפיכה צבאית שהפילה את הממשלה הנבחרת בראשות יועצת המדינה לשעבר אונג סן סו צ'י בשנת 2021. הוא הכניס מחדש את השלטון הצבאי, וסיים תקופה של כמעט עשר שנים של שלטון אזרחי ממרץ 2011 עד פברואר 2021.
אוניברסיטת וירג'יניה
היסטוריה
ג'פרסון היה מעורב באופן הדוק בחיי האוניברסיטה עד ליום מותו, ואירח ארוחות בביתו למורים ותלמידים. על החשיבות שראה במוסד זה ניתן ללמוד מן המצבה העומדת על קברו. הוא ציווה כי על מצבתו יחקקו רק שלושה מהישגיו הרבים: מחבר הכרזת העצמאות של ארצות הברית, מחוקק חוק חופש הדת במדינת וירג'יניה ואביה של אוניברסיטת וירג'יניה.
פעולה ישירה
פעולה ישירה היא צורה של אקטיביזם פוליטי ששואף להתמודד עם מצבים שנתפסים כלא צודקים, באופן ישיר ומיידי, בניגוד לפעולות כגון בחירת נציגים שמבטיחים להביא לשינוי במועד עתידי כלשהו. פעולה ישירה יכולה לכלול פעולות כגון: שביתה, חרם כלכלי או חרם חברתי, התבצרות במקום העבודה, ישיבה על עץ, חסימת דרכי גישה, סבוטז', סקווטינג, לוחמת גרילה, ונדליזם אידאולוגי ואמצעים אגרסיביים פחות כדוגמת הקמת מרכזים קהילתיים רדיקליים או גינון מחתרתי. פעולה ישירה היא לעיתים קרובות צורה של אי-ציות אזרחי, ובמקרים מסוימים יכולה להוות עבירה על החוק.
פעולה ישירה לא-אלימה בישראל
בשנים האחרונות ישנה עלייה בשימוש בפעולה ישירה לא-אלימה בישראל, בעיקר בקרב קבוצות שמאל וימין רדיקליות, אך גם בקרב קבוצות מהזרם המרכזי, כגון סטודנטים, שבמהלך שביתתם בשנת 2007 חסמו כבישים רבים ברחבי הארץ. יש המחשיבים חסימת כבישים ושבילי אופניים כפעולה אלימה, מאחר שזו פוגעת בזכות של כלל הציבור לשימוש במשאבים ציבוריים אלו.
פעולה ישירה ואנרכיזם
פעולה ישירה היא מרכזית במובנים רבים של התאוריה האנרכיסטית בכך שהיא מעודדת פעולה עצמאית וישירה, שלא דרך נציגים, ומדגישה את היכולת של היחיד לפעול בעצמו כנגד עוולות ואי-צדק. קבוצות אנרכיסטיות רבות מעודדות ומשתמשות בשיטת הפעולה הישירה.
פורטלנד (מיין)
היסטוריה
ב-4 ביולי 1866 פרצה בפורטלנד השרפה הגדולה, במהלך חגיגות יום העצמאות האמריקני. השרפה החלה כילתה את מרבית בתי העסקים בעיר, כמחצית מהכנסיות ומאות בתי מגורים. רק 2 אנשים נהרגו בשרפה, אבל כ-10,000 איש נותרו חסרי קורת גג. לאחר השרפה נבנו הבתים על ידי לבנים, והעיר אימצה את סגנון הבנייה הוויקטוריאני.
אוסאמה בן לאדן
אוּסַאמָה בִּן מוחמד בן עווד בן לאדן (בערבית: أسامة بن محمد بن عوض بن لادن, תעתיק מדויק: אסאמה בן מחמד בן עוץ' בן לאדן; 10 במרץ 1957, ריאד, ערב הסעודית – 2 במאי 2011, אבוטאבאד, פקיסטן) היה טרוריסט סעודי-מוסלמי ממוצא תימני שהקים והנהיג את ארגון הטרור אל-קאעידה, והאחראי לסדרת פיגועי טרור ברחבי העולם בהם נרצחו אלפי בני אדם, ובהם פיגועי 11 בספטמבר. מאז 1999 היה בראש רשימת עשרת הנמלטים המבוקשים ביותר על ידי ה-FBI, ונחשב לטרוריסט המסוכן והמבוקש בעולם עד להריגתו במבצע חנית נפטון על ידי יחידת הקומנדו האמריקאית "אריות הים" ב-2011.
משפחתו
אחת מנשותיו, שיהאם, ברחה ממנו עם ארבעת ילדיהם, לאחר שנשא אישה חמישית שהייתה בת 17. שיהאם סיפרה כי "המטרות הבאות שלו היו גבעת הקפיטול, מגדל אייפל בפריז, והביג בן בלונדון". בנוגע לאישיותו אמרה כי "הוא באמת היה מפלצת, אבל מצבו המנטלי הידרדר קשות בשל מחלת הסוכרת הקשה שלו. הוא ביקש כי בנו הגדול עבדאללה, או אדם אחר, יהרגו אותו אם ייתפס, ויתעדו זאת, כדי שמאמיניו יוכלו לצפות בקלטת מותו, שתספק השראה להמשך הטרור".
אויקר
אויקר (בהונגרית: Újkér) הוא כפר במחוז שופרון שבמערב הונגריה.
יהודי אויקר
באויקר התגוררו על פי מפקד קהילות הונגריה שנערך במהלך שואת יהודי הונגריה בשנת 1944, כשבעים וארבעה יהודים. מלבד העובדה כי לא היה במקום רב, לא ידועים פרטים נוספים אודות הקהילה היהודית שם.
The Boys
The Boys (בעברית: הבנים) הוא שיר של הראפרית הטרינידדית ניקי מינאז'. השיר יצא לאור ב-13 בספטמבר 2012 כסינגל הראשון מהאלבום "Pink Friday: Roman Reloaded – The Re-Up", שהוא הוצאה מחודשת של אלבום האולפן השני של מינאז', "Pink Friday: Roman Reloaded". בשיר משתתפת הזמרת קאסי ונטורה.
הפרעת תנועה
הפרעת תנועה על רקע אורגני
הפרעת תנועה שנגרמה עקב שינוי פיזי במרכיבי מערכת העצבים. כל מחלה ראשונית שבבסיסה הפרעת תנועה היא אורגנית. דוגמאות: מחלת הנטינגטון, מחלת פרקינסון, מחולית (כוריאה), דיסטוניה.
הפרעות תנועה היפוקינטיות
בהפרעה זו, סובל החולה מתנועתיות מועטה מידי, מנוקשות ואיטיות של הגוף ומאי-מוביליות. מחלת פרקינסון, למשל, היא הפרעת תנועה היפוקינטית על רקע אורגני.
יחסי דנמרק–עיראק
ב-2006 איש הדת השיעי, איתאללה עלי אל-סיסטאני, גינה את הקריקטורות שפורסמו ביילנדס פוסטן, אך גם התייחס לקיצונים המוסלמים אשר פועלים בשם האסלאם. סיסטאני הדגיש כיצד פעולות קיצוניות לא מוסלמיות משמשות הצדקה לתקוף את האסלאם.
אריזה משפחתית
דמויות ועלילה
רוב הפרקים היו פרקים קומיים לחלוטין, והרבו להשתמש בהומור סלפסטיק פשוט (נפילות, חבטות וכו'). מספר פרקים עסקו בנושאים רציניים - כמו למשל אלכוהוליזם, גזענות, מחלת הסרטן, מוות, דיסלקסיה, אלימות ואחזקת נשק חם. מספר פרקים התמקדו בעבודתו של קרל בתחנת המשטרה. דמותה של הבת הקטנה במשפחה, ג'ודי, נמחקה לחלוטין מהסדרה (ללא הסבר עלילתי) בעונת 1993, בגלל חוסר פופולריות בקרב הצופים.
שיטת דיואי
בספרנות, שיטת דיואי היא שיטה למיון וסימון ספרים הנהוגה בספריות, כשמיון הספרים נעשה על פי נושאים והנושאים מחולקים לתת-נושאים וכך הלאה ומסומנים על ידי מספרים, הסימון נקרא נוטציה (Notation). שיטת דיואי מבוססת על השיטה העשרונית, ולכן מאפשרת פירוטי משנה של נושאים כמעט ללא הגבלה.
שירי צוק
ביוגרפיה
בוגרת תואר ראשון בתקשורת וניהול מהמסלול האקדמי המכללה למינהל.
חולדה קמפניינו
ילדות ונעורים באיטליה
בשנת 1932 החלה בלימודי המתמטיקה באוניברסיטה רומא "לה ספיאנצה" וסיימה את לימודיה בשנת 1936, בתואר דוקטור למתמטיקה והיא בת 22.